stanford-oval/wikipedia huggingface dataset:
אואנומאוס
חייו

אואנומאוס היה תושב העיר גדר בה התקיימה קהילה הלניסטית.
שמו נזכר בכרוניקות של הירונימוס וגאורגיוס סינקלוס כפילוסוף חשוב. ידוע בעיקר בשל כתיבתו כנגד האורקלים המופיעים בכתבי אוזביוס מקיסריה.
היו חוקרים שהציעו לזהותו עם אבנימוס הגרדי המוזכר בדברי חז"ל בתלמוד ובמדרשים כפילוסוף המיודד עם רבי מאיר וחכמים נוספים כרבן גמליאל ואבא יוסף הבנאי. על אף שהצעה זו אינה בלתי אפשרית אין לה הרבה מקורות מובהקים המשכנעים בצדקתה[דרוש מקור].
כתביו

על פי סודא אואנומאוס כתב מספר כתבים פילוסופיים:
על הציניות (Περὶ Κυνισμοῦ)
רפובליקה (Πολιτεία)
הפילוסופיה על פי הומרוס (Περὶ τῆς καθ' Ὅμηρον φιλοσοφίας)
על קראטס ודיוגנס (Περὶ Κράτητος καὶ Διογένους)
לקריאה נוספת

יוסף גייגר, אתונה דסוריה: על אנשי-רוח יוונים בגדרה, קתדרה, לה (תשמ"ה), עמ' 11–12.
Donald R. Dudley ,A History of Cynicism, London (1937) p. 162.
הערות שוליים

↑  צבי גרץ.
| --- | --- |
בקרת זהויות :  NLI: 987007511773305171  BnF: cb132003222 (data)  GND: 102400938  ICCU: UFIV049811  ISNI: 0000 0000 4753 4932  LCCN: nr90001422  SUDOC: 03515568X  VIAF: 73701116   WorldCat (עם VIAF): 73701116 
ערך זה הוא קצרמרבנושא פילוסופים. אתם מוזמנים לתרום לוויקיפדיה ו.
ריד שפרד

| --- | --- |

 לידה:  24 ביוני 2004 (בן 20) לונדון, ארצות הברית 
 עמדה:  קלע 
 גובה:  1.91 מטרים
 מכללה:  אוניברסיטת קנטקי (2023–2024)
 דראפט:  בחירה 3, 2024 יוסטון רוקטס
 קבוצות כשחקן
 2024–:  יוסטון רוקטס
 
אייזיאה ריד שפרד (באנגלית: Isaiah Reed Sheppard; נולד ב-24 ביוני 2004) הוא כדורסלן אמריקאי המשחק בעמדות הרכז והקלע ביוסטון רוקטס מליגת ה-NBA.
קריירת תיכון ומכללות

שפרד גדל בלונדון, קנטקי ולמד בתיכון נורת' לורל בעיר. כבר בשנתו הראשונה בקבוצת הכדורסל של בית הספר הוא הפך לקלע הפותח וקלע 20.6 נקודות בממוצע למשחק, ובעונה לאחר מכן הוביל את המדינה בנקודות עם 30.1 למשחק. בעונתו השלישית הוא נבחר לשחקן העונה בקנטקי לאחר שהעמיד ממוצעים של 25.5 נקודות, 7.6 אסיסטים, 6.8 ריבאונדים ו-4.4 חטיפות למשחק, ובשנתו האחרונה נבחר למר כדורסל של קנטקי (שחקן התיכונים המצטיין של השנה במדינה) ולמשחק מקדונלד'ס אול-אמריקן לאחר שהעמיד ממוצעים של 22.5 נקודות, 8.5 אסיסטים ו-8.4 ריבאונדים למשחק. שפרד סיים את קריירת התיכון שלו עם 3,727 נקודות, 1,214 אסיסטים ו-1,050 ריבאונדים.
שפרד דורג במקום ה-23 בכל ארצות הברית על ידי ESPN, וב-20 בנובמבר 2021 התחייב לשחק כדורסל מכללות באוניברסיטת קנטקי למרות הצעות מאוניברסיטת לואיוויל, אוניברסיטת המדינה של אריזונה, אוניברסיטת המדינה של אוהיו, אוניברסיטת מסצ'וסטס, אוניברסיטת אינדיאנה ואוניברסיטת וירג'יניה. בקיץ 2023, לפני פתיחת שנת הלימודים, שיחק שפרד במדי קנטקי בטורניר GLOBL JAM בקנדה והעמיד ממוצעים של 8.5 נקודות, 5.8 אסיסטים, 1.8 חטיפות ו-1.3 חסימות למשחק כשהקבוצה זכתה בטורניר עם ארבעה ניצחונות וללא הפסד.
שפרד נבחר לפרשמן העונה באזור ה-SEC על ידי המאמנים ולפרשמן העונה בכל ארצות הברית על ידי התקשורת והמאמנים לאחר שהעמיד ממוצעים של 12.5 נקודות, 4.5 אסיסטים, 4.1 ריבאונדים ו-2.5 חטיפות למשחק וקלע ב-52.1% לשלוש.
ב-18 באפריל 2024 הודיע שפרד על מועמדותו לדראפט ה-NBA לאחר עונה אחת בלבד במכללות.
קריירה מקצועית

ב-26 ביוני 2024 נבחר שפרד במקום השלישי בדראפט ה-NBA ‏2024 על ידי יוסטון רוקטס.
חיים אישיים

אביו של ריד, ג'ף שפרד, שיחק כדורסל מכללות בקנטקי והיה השחקן המצטיין בטורניר אליפות המכללות בכדורסל 1998. הוא אף שיחק במדי אטלנטה הוקס בעונת 1998/1999 ב-NBA ולאחר מכן עבר בבנטון טרוויזו ובפלקנסטרו וירטוס רומא. אימו סטייסי שיחקה גם היא בקנטקי, ואחותו הגדולה מדיסון שיחקה כדורסל מכללות באוניברסיטת קמפבלסוויל.
הערות שוליים

↑  John Calipari, Reed Sheppard and Kentucky's Recruiting Crossroads, Sports Illustrated, ‏4 במרץ 2021
↑  How good is Reed Sheppard? ‘I think he’s really forcing Kentucky’s hand here.’, Lexington Herald Leader, ‏28 ביוני 2021
↑  North Laurel's Reed Sheppard, UK commit, named Gatorade Kentucky Player of the Year, Courier Journal, ‏16 במרץ 2022
↑  McDonald's All-American Game 2023 roster: Reed Sheppard makes the cut, Courier Journal, ‏24 בינואר 2023
↑  Reed Sheppard named Mr. Basketball; Haven Ford named Miss Basketball, Lexington Herald Leader, ‏19 במרץ 2023
↑  KHSAA Sweet 16 results: UK signee Reed Sheppard's high school career ends in first round, Courier Journal, ‏16 במרץ 2023
↑  פרופיל גיוס למכללות, באתר ESPN
↑  פרופיל גיוס למכללות, באתר 247Sports
↑  How Kentucky basketball changed the conversation with its four wins in Canada, The Athletic, ‏17 ביולי 2023
↑  פרופיל, באתר אוניברסיטת קנטקי
↑  Reed Sheppard enters NBA draft, leaves Kentucky after 1 season, ESPN, ‏18 באפריל 2024
↑  Reed Sheppard follows family legacy to Kentucky: ‘It’s in his blood’, The Athletic, ‏20 בנובמבר 2021
↑  Madison Sheppard was her brother's protector during recruiting, The State Journal, ‏28 בדצמבר 2021
מנצח

קורט מאזור מנצח על התזמורת הסימפונית של סן פרנסיסקו
מנצח הוא מוזיקאי העוסק בניצוח על הרכב מוזיקלי.
פרט להנחיה של הביצוע המוזיקלי, למנצח תפקידים נוספים אפשריים והם: קביעת אופן התנהלות החזרות – אדמיניסטרטיבית ומוזיקלית, פירוש היצירה והנחלתה לכלל מבצעיה, הוספת הוראות ביצוע שאינן כתובות במקור (כגון דינמיקה, קצב וכיוצא בזאת), ועוד.
מנצח קבוע של תזמורת (בניגוד למנצח אורח), המעורב בניהול האמנותי של התזמורת או להקת האופרה, מכונה לפעמים "מנהל מוזיקלי", או, בימינו, במונח הגרמני קאפלמייסטר. מנצחי מקהלה מכונים לפעמים מנהלי מקהלה. מנצחים בכירים (כמו נגנים בכירים) זוכים לפעמים לתואר הכבוד האיטלקי מאסטרו.
תורת הניצוח נלמדת באקדמיה למוזיקה, במגמה העוסקת בכך. בין המנצחים רבים העוסקים רק בניצוח, ואחרים העוסקים בניצוח במקביל לפעילותם כמבצעים (פסנתרנים, כנרים וכדומה). מוזיקאים רבים, זמרים ונגנים, מפנים את עיקר פעילותם לניצוח בשלב מסוים בקריירה שלהם, כגון דניאל בארנבוים ודיטריך פישר-דיסקאו, למשל.
מנצחים שונים מסגלים להם סגנונות ניצוח שונים – יש המרבים להתנועע על הדוכן, לנתר ולפזז בעת הניצוח, ואחרים הניצבים ללא ניע ורק ידיהם ומבטם עושים את המלאכה. אישיותו של המנצח ויכולתו ליצור קשר בכל רגע נתון עם כל אחד מהמבצעים היא הקובעת את איכות הביצוע ורמתו, זאת בנוסף לפרשנות שכל מנצח עשוי לתת ליצירה, בכל הנוגע לדינמיקה, קצב והבלטת קבוצות כלים שונות על פני אחרות. מנצחים מסוימים מצטיינים באינטנסיביות של ניצוחם, עד להזדהות מוחלטת של המנצח עם התזמורת, בעוד אחרים מנהיגים את הנגנים באחריות ובנאמנות לפרטיטורה; אלה כאלה עשויים להשיג תוצאה טובה ואף מעולה, אך רישומה על המאזין יהיה שונה לחלוטין.
במהלך הופעתה של התזמורת פונה המנצח אל נגני התזמורת, ולפיכך מפנה את גבו אל הקהל. את פניו הוא מפנה אל הקהל קודם לתחילת נגינתה של יצירה, ועם סיום הנגינה, בעת מחיאות הכפיים. לעיתים מוסיף המנצח דברי הסבר קצרים על היצירה.
בסיום יצירה, נוהג המנצח ללחוץ את יד הכנר הראשי ואת ידי הסולנים, אם היו. כאשר נכללים בפרטיטורה תפקידי סולו לנגנים מן התזמורת, המנצח מורה להם לקום לקידה ולעיתים לוחץ גם את ידיהם לאות הוקרה מיוחדת. לאחר הקמת הכנר הראשי והסולנים לקידות לפני הקהל, מורה המנצח לכל התזמורת (ולמקהלה, אם נוכחת) לקום למחיאות הכף. במקרים מסוימים יקרא המנצח אל הבמה את מלחין היצירה ואת מנצח המקהלה.
ראו גם

ניצוח
לקריאה נוספת

נתן דונביץ', מאסטרו - גדולי המנצחים בכל הזמנים, הוצאת זמורה ביתן, 2006.
ג'ודו מייסר, ברנשטיין: הביוגרפיה, תרגום: עמשי לוין, הוצאת כנרת, 1986.
סאבו (מתאבק)

| --- | --- |

סאבו, 2017
 לידה:  12 בדצמבר 1964 (בן 59) סטטן איילנד, ניו יורק, ארצות הברית
 שם במה:  סאבו סאמו טרי סנוקה טרי בראנק
 משקל:  107 ק"ג
 גובה:  1.83 מטר
 מקום מגורים:  לאס וגאס, נבדה, ארצות הברית
 לאום:  אמריקאי
 קריירה מקצוענית:  1984 – 5 בנובמבר 2021 (כ־37 שנים)
 מאמנים:  השייח'
טרי מייקל בראנק (באנגלית: Terry Michael Brunk; נולד ב-12 בדצמבר 1964) הידוע יותר בשם הבמה שלו, סאבו הוא מתאבק עבר אמריקאי. הוא מוכר בעיקר בשל סגנון היאבקות ההארדקור שלו, שהיה אחד מחלוציו במשך תקופתו בארגון ההיאבקות Extreme Championship Wrestling‏ (ECW) בין השנים 1995 ל-2000. הוא שלוש פעמים אלוף העולם במשקל כבד, כאשר הוא החזיק פעמיים באליפות העולם במשקל כבד של ECW ופעם אחת באליפות העולם במשקל כבד של NWA.
תחת הדרכתו של המתאבק אד פרחאט, הידוע יותר בשם הבמה שלו, השייח', בראנק החל את קריירת ההיאבקות שלו ביבשת הצפון אמריקאית בשנת 1985 תחת שם הבמה סאבו, עד שעבר ליפן, שם זכה בין היתר באליפות ג'וניור במשקל כבד של IWGP. הוא חזר לארצות הברית בשנת 1995, כשהופיע לזמן קצר בארגון ההיאבקות World Championship Wrestling‏ (WCW), לפני שהתחיל את התקופה הזכורה ביותר בקריירה שלו בארגון היאבקות ECW, שהיה ידוע בסגנון היאבקות האקסטרים שלו ובו הפך במהרה למתאבק מוביל. במהלך תקופתו ב-ECW, הוא היה פעמיים אלוף העולם במשקל כבד של ECW ופעם אחת אלוף הטלוויזיה של ECW. בין היתר הוא ניהל פיוד וצמד עם הטאזמניאק, כשניצח אותו בקרב על אליפות ה-FTW וזכה במקביל איתו באליפות הזוגות של ECW. בשנת 1997, סאבו היה חלק מצמד ביחד עם רוב ואן דאם, כשהשניים זכו פעמיים באליפות הזוגות של ECW.
לאחר שעזב את ECW, סאבו הופיע במספר ארגוני היאבקות עצמאיים, כשבשנת 2000 זכה באליפות העולם במשקל כבד של NWA. בשנת 2006, הוא הצטרף ל-WWE כחלק מהמותג השלישי בגודלו של הארגון, הגרסה המחודשת של ECW. לעומת זאת, הוא שוחרר מחוזהו בארגון שנה לאחר מכן. כמו כן, הוא היה חלק מארגון ההיאבקות Total Nonstop Action Wrestling‏ (TNA, כיום Impact Wrestling) מאז הקמתו בשנת 2002.
חיים אישיים

אביו של בראנק הוא ממוצא אירי וגרמני, בעוד שאימו ממוצא לבנוני. הוא נישא לאישה יפנית בשם היטומי ב-22 ביוני 1997 במישיגן.
בסרט התיעודי Forever Hardcore, בראנק חשף שהוא אימץ את השם "סאבו" משחקן הקולנוע, סאבו דגסטיר, שאותו דודו העריץ.
ביולי 2016, בראנק הצטרף לתובענה ייצוגית נגד ה-WWE שלפיה נטען כי נגרמו למתאבקים פציעות נוירולוגיות ארוכות טווח וכי החברה לא טיפלה בהם באופן שגרתי. התובענה הוגשה על ידי עורך הדין קונסטנטין קיירוס, שהיה מעורב במספר תביעות אחרות נגד ה-WWE. בספטמבר 2018, התיק נדחה על ידי שופטת מחוז ארצות הברית, ונסה לין בריאנט.
אליפויות והישגים

הישגים בארגון ההיאבקות Billtown Championship Wrestling – BCW
אליפות במשקל כבד של TNA (פעם אחת)
הישגים בארגון ההיאבקות Border City Wrestling – BCW
אליפות Can-Am במשקל כבד של BCW (פעם אחת)
הישגים בארגון ההיאבקות Eastern Championship Wrestling/Extreme Championship Wrestling – ECW
אליפות העולם במשקל כבד של ECW (פעמיים)
אליפות ה-FTW (פעם אחת)
אליפות הטלוויזיה של ECW (פעם אחת)
אליפות הזוגות של ECW‏ (3 פעמים)  - עם הטאזמניאק (1) ורוב ואן דאם (2)
אלוף הטריפל קראון השני
הישגים בארגון ההיאבקות European Wrestling Association – EWA
אליפות ג'וניור האירופית במשקל כבד של EWA (פעמיים)
הישגים בארגון ההיאבקות Frontier Martial-Arts Wrestling
אליפות אמנויות לחימה לזוגות של WWA (פעם אחת)  - עם הוראס בולדר
הישגים בהיכל התהילה של ההארדקור
חבר היכל התהילה (2009)
הישגים בארגון ההיאבקות International Wrestling Cartel – IWC
אליפות הזוגות של IWC (פעם אחת)  - עם אריק אקסטזי ו-JT רוג'רס
הישגים בארגון ההיאבקות Insane Wrestling Federation – IWF
אליפות במשקל כבד של IWF (פעמיים)
הישגים בארגון ההיאבקות Juggalo Championship Wrestling – JCW
אליפות במשקל כבד של JCW (פעם אחת)
הישגים בארגון ההיאבקות Main Event Championship Wrestling – MECW
אליפות ההארדקור של MECW APW (פעם אחת)
הישגים בארגון ההיאבקות NWA Florida
אליפות במשקל כבד של NWA (פעם אחת)
אליפות העולם העצמאית של NWA (פעם אחת)
הישגים בארגון ההיאבקות National Wrestling Conference – NWC
אליפות במשקל כבד של NWC (פעמיים)
הישגים בארגון ההיאבקות New Japan Pro-Wrestling – NWPW
אליפות ג'וניור במשקל כבד של IWGP (פעם אחת)
אליפות העולם ג'וניור במשקל קל כבד של UWA (פעם אחת)
הישגים בארגון ההיאבקות Pro Wrestling All-Stars Of Detroit – PWASD
אליפות קרויזר קור של PWASD (פעם אחת)
הישגים בארגון ההיאבקות Pro Wrestling Holland – PWH
אליפות במשקל כבד של PWH (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-5 מתוך 500 המתאבקים הטובים ביותר לשנת 1995
הישגים בארגון ההיאבקות Professional Championship Wrestling – PCW
אליפות הטלוויזיה של PCW (פעם אחת)
הישגים בארגון ההיאבקות Pro-Pain Pro Wrestling – 3PW
אליפות העולם במשקל כבד של 3PW (פעם אחת)
הישגים בארגון ההיאבקות Stampede Wrestling
אליפות במשקל כבד של Stampede Wrestling (פעם אחת)
הישגים בארגון ההיאבקות Total Nonstop Action Wrestling/Impact Wrestling
פרסי סוף השנה של TNA (פעם אחת)
קרב השנה (2005)  – נגד אביס, קרב טבח חוטי תיל ב-11 בדצמבר
הישגים בארגון ההיאבקות USA Pro Wrestling
אליפות במשקל כבד של USA Pro (פעמיים)
הישגים בארגון ההיאבקות Wawan Wrestling Championship – WWC
אליפות ההארדקור של WWC (פעם אחת)
הישגים בארגון ההיאבקות Wrestling Alliance Revolution – WAR
אליפות עולם האקסטרים של WAR (פעמיים)
הישגים בארגון ההיאבקות World Wrestling Council – WWC
אליפות ההארדקור של WWC (פעם אחת, אחרון)
האליפות האוניברסלית במשקל כבד של WWC (פעם אחת)
הגביע לזכר ברויזר ברודי (2005)
הישגים בארגון ההיאבקות World Wrestling League – WWL
אליפות האקסטרים של WWL (פעם אחת)
הישגים במגזין ההיאבקות Wrestling Observer Newsletter – WON
המתאבק המועדף על הקוראים (1994)
הישגים בארגון ההיאבקות Xtreme Intense Championship Wrestling – XICW
אליפות האקסטרים של XICW (פעם אחת)
הישגים בארגון ההיאבקות Xtreme Latin American Wrestling – X-LAW
האליפות הבינלאומית של X-LAW (פעם אחת)
הישגים בארגון ההיאבקות Xtreme Pro Wrestling – XPW
אליפות העולם במשקל כבד של XPW (פעם אחת)
הערות שוליים

↑  מספר מתאבקים בתביעה נגד ה-WWE בגין פגיעות מוחיות ארוכות טווח
↑  שופטת המחוז דחתה את התיק העוסק במתאבקי עבר של ה-WWE
| אלופי העולם במשקל כבד של NWA |
| --- | --- | --- |
| 1940 | אורוויל בראון • לו ת'ז |  |
| 1950 | בילי ווטסון • דיק האטון • פאט או'קונור |  |
| 1960 | באדי רוג'רס • ג'ין קיניסקי • דורי פאנק ג'וניור |  |
| 1970 | הארלי רייס • ג'ק בריסקו • גיאנט באבה • טרי פאנק • דאסטי רודס |  |
| 1980 | טומי ריץ' • ריק פלייר • קרי ואן אריק • רוי גארווין • ריקי סטימבוט |  |
| 1990 | סטינג • טאטסומי פוג'ינאמי • מסהירו צ'ונו • הגרייט מוטה • ברי ווינדהאם • שיין דאגלס • כריס קנדידו • דן סברן • נאויה אוגאווה • גארי סטיל |  |
| 2000 | מייק ראפאדה • סאבו • סטיב קורינו • שינאיה האשימוטו • קן שמרון • רון קילינגס • ג'ף ג'ארט • AJ סטיילס • ריי גונזאלס • רייבן • ריינו • כריסטיאן קייג' • אביס • אדם פירס • ברנט אלברייט • בלו דימון ג'וניור |  |
| 2010 | קולט קבנה • השייח' • קהגאס • רוב קונווי • סאטושי קוג'ימה • הירויושי טנזאן • ג'קס דיין • טים סטורם • ניק אלדיס • קודי |  |
| 2020 | טרבור מרדוק • מאט קרדונה • טיירוס (נוכחי) |  |
| אלופי העולם במשקל כבד של ECW |
| --- | --- | --- |
| NWA | ג'ימי סנוקה • ג'וני הוטבודי • דון מוראקו • הסאנדמן • טיטו סנטנה • שיין דאגלס • סאבו • טרי פאנק |  |
| ECW | שיין דאגלס • הסאנדמן • מייקי וויפרק • רייבן • טרי פאנק • סאבו • בם בם ביגלו • טאז • מייק אוסום • מאסטו טאנאקה • טומי דרימר • ג'סטין קרדיבל • ג'רי לין • סטיב קורינו • ריינו |  |
| WWE | רוב ואן דאם • ביג שואו • בובי לאשלי • וינס מקמהן • ג'וני נייטרו/ג'ון מוריסון • סי. אם. פאנק • צ'אבו גררו • קיין • מארק הנרי • מאט הארדי • ג'ק סוואגר • כריסטיאן • טומי דרימר • איזיקיאל ג'קסון |  |
| אלופי ה-FTW |
| --- | --- | --- |
| ECW (1998–1999) | טאז • סאבו |  |
| AEW (2020–2024) | בריאן קייג' • ריקי סטארקס • הוק • ג'ק פרי • כריס ג'ריקו |  |
באנר לכבוד סאבו בארינת ECW כחלק מכניסתו להיכל התהילה של ההארדקור בשנת 2009
קול אנד דה גאנג

| --- | --- |

 מקום הקמה:  ג'רזי סיטי 
 תקופת הפעילות:  מ-1964 
 סוגה:  רית'ם אנד בלוז, ג'אז, מוזיקת נשמה, פאנק 
 חברת תקליטים:  דה-לייט רקורדס 
 www.koolandthegang.com
 פרופיל ב-IMDb
 חברים
 דניס תומאס ג'ורג' בראון רונאלד בל ג'יימס טיילור 
 
קול אנד דה גאנג, 2012
קול אנד דה גאנג (באנגלית: Kool & the Gang) היא להקת רית'ם אנד בלוז, נשמה ופאנק אמריקאית שנוסדה בשנת 1964 בעיר ג'רזי סיטי אשר במדינת ניו ג'רזי שבארצות הברית. חבריה המייסדים של הלהקה כוללים את האחים רוברט "קול" בל ורונלד בל, דניס תומאס, רוברט מיקנס, צ'ארלס סמית', ג'ורג' בראון, וודרו ספארו וריקי וסטפילד. לאורך השנים הרכב הלהקה השתנה פעמים רבות והלהקה שילבה סגנונות מוזיקליים רבים ברפרטואר שלה, כולל מוזיקת ג'אז, רית'ם אנד בלוז, מוזיקת נשמה, מוזיקת פאנק, מוזיקת דיסקו, מוזיקת רוק ומוזיקת פופ. בשנת 1969 הלהקה הוציאה לשווקים את אלבום הבכורה שלהם "Kool and the Gang".
הלהקה זכתה לראשונה להצלחה גדולה כאשר האלבום הרביעי של הלהקה, "Wild and Peaceful", יצא לשווקים בשנת 1973 והוא הכיל את שתי סינגלים שנכנסו למצעד עשרת השירים המובילים בארצות הברית - "Jungle Boogie" ו-"Hollywood Swinging". לאחר מכן הלהקה חוותה תקופה של דעיכה עד אשר הלהקה זכתה להצלחה מסחרית נוספת בין השנים 1979 ל-1986 בעקבות השותפות של הלהקה עם המפיק הברזילאי אומיר דאודטו ובעקבות הצטרפותו של הזמר ג'יימס טיילור להרכב. האלבומים המצליחים ביותר של הלהקה בתקופה זו כוללים את "Ladies' Night" (שיצא לשווקים בשנת 1979), "Celebrate!" (שיצא לשווקים בשנת 1980), ו-"Emergency" (שיצא לשווקים בשנת 1984) שהיה האלבום הנמכר ביותר של הלהקה אשר מכר מעל לשני מיליון עותקים בארצות הברית לבדה. הלהיטים הגדולים ביותר של הלהקה באותה התקופה כללו את "Ladies' Night", את השיר "Celebration" שהגיע למקום הראשון במצעד האמריקני, "Get Down on It", ""Joanna", "Milled" ו-"Cherish". הלהקה ממשיכה להופיע ברחבי העולם, כולל כמופע חימום ללהקת הרוק האמריקנית ואן היילן ב-2012 וכמו כן הלהקה ערכה סבב ההופעות בשנת 2014 לציון חמישים שנות קיומה של הלהקה.
לאורך השנים זכתה הלהקה בפרסים רבים, כולל שני פרסי גראמי, ושבעה פרסים בטקס פרסי המוזיקה האמריקאית. כמו כן, ללהקה יש כוכב בשדרת הכוכבים של הוליווד. הדיסקוגרפיה של הלהקה כוללת 23 אלבומי אולפן ו-70 סינגלים. לאורך השנים הלהקה להקה מכרה מעל ל-70 מיליון אלבומים ברחבי העולם.
דיסקוגרפיה

1969 - Kool and the Gang
1972 - Music Is the Message
1972 - Good Times
1973 - Wild and Peaceful
1974 - Light of Worlds
1975 - Spirit of the Boogie
1976 - Love & Understanding
1976 - Open Sesame
1977 - The Force
1978 - Everybody's Dancin'
1979 - Ladies' Night
1980 - Celebrate!
1981 - Something Special
1982 - As One
1983 - In the Heart
1984 - Emergency
1986 - Forever
1989 - Sweat
1992 - Unite
1996 - State of Affairs
2001 - Gangland
2004 - The Hits: Reloaded
2007 - Still Kool
2013 - Kool for the Holidays
2021 - Perfect Union
2023 - People Just Wanna Have Fun
נורת'רופ-גראמן B-21 ריידר

| --- | --- |

 מאפיינים כלליים
 סוג:  מפציץ חמקן
 ארץ ייצור:  ארצות הברית ארצות הברית
 יצרן:  נורת'רופ גראמן
 משתמש ראשי:  חיל האוויר של ארצות הברית 
 
Northrop Grumman B-21 Raider הוא מטוס מסוג מפציץ אסטרטגי כבד וחמקן שמפותח בחברת נורת'רופ גראמן וצפוי להיכנס לשירות בשנת 2025. המטוס מיועד לשאת נשק קונבנציונלי ונשק גרעיני במסגרת חיל האוויר של ארצות הברית.
המטוס מתוכנן להוות השלמה לארסנל המפציצים הקיים (שבמרכזו עומדים כיום B-1 לנסר, B-2 ספיריט ו-B-52 סטרטופורטרס) ובסופו של דבר גם להחליף אותם.
היסטוריה ופיתוח

ביולי 2014 הוגשה הצעה לפיתוח המפציץ ובאוקטובר 2015 נחתם חוזה לפיתוח המטוס עם חברת נורת'רופ גראמן. בתקשורת האמריקאית יוחסו למטוס יכולות נוספות מלבד הפצצה ובהן יכולות איסוף מודיעין, ניהול קרבות ואף יירוט. המטוס הוא המפציץ הראשון שמיוצר במאה ה-21 והצפי הוא שיוזמנו לפחות 100 מטוסים כאלו על ידי חיל האוויר של ארצות הברית והוא ישמש כמפציץ העיקרי של ארצות הברית.
במרץ 2022 פורסם שמטוס ראשון מדגם זה ירד מפס הייצור לקראת טיסת בכורה בהמשך השנה.
הערות שוליים

↑  אודי עציון, מסר לפוטין: המפציץ החמקן האמריקאי החדש מתקרב לטיסת הבכורה, באתר כלכליסט, 5 במרץ 2022
↑  Hadley, Greg (2022-02-09). "Six B-21s in Production, Fuel Control Software Already Tested". Air Force Magazine (באנגלית אמריקאית).
ערך זה הוא קצרמרבנושא מטוסים ובנושא כלי טיס צבאיים. אתם מוזמנים לתרום לוויקיפדיה ו.
עלייתו הנמנעת של ארתורו אוי

| --- | --- |
 כתיבה:  ברטולט ברכט 
 סוגה:  תיאטרון אפי 
 הצגת בכורה:  10 בנובמבר 1958 
 שפה:  גרמנית 
 פרסים:  רשימת 100 הספרים של המאה של לה מונד 
 
עלייתו הנמנעת של ארתורו אוּי (בגרמנית: Der aufhaltsame Aufstieg des Arturo Ui) הוא מחזה משנת 1941 פרי עטו של המחזאי הגרמני ברטולט ברכט. הוא מתאר את עלייתו של ארתורו אוי, גנגסטר בשיקגו של שנות השלושים, וניסיונותיו לשלוט על תאגיד הכרובית באמצעות חיסול אכזרי של יריביו.
רקע

המחזה נכתב בידי ברכט בשלושה שבועות במהלך שנת 1941, כששהה בגלות בהלסינקי, בירת פינלנד, תוך שהוא מחכה לאשרת כניסה לארצות הברית. המחזה הועלה על הבמה לראשונה ב-1958, והוצג לראשונה באנגלית רק ב-1961. ברכט מעולם לא חזה בגרסת המחזה בגרמניה וייעד אותו מלכתחילה לבמה האמריקאית.
המחזה הוא אלגוריה סאטירית מודעת על עלייתו של אדולף היטלר (במחזה - ארתורו אוי) לשלטון בגרמניה הנאצית. לכל הדמויות והקבוצות במחזה יש מקבילות במציאות: אוי מייצג את היטלר, יד ימינו ארנסטו רומא מייצג את ארנסט רוהם, דוגסבורו מייצג את פאול פון הינדנבורג (בלשון נופל על לשון למילים הגרמניות Hund ו-Burg), עמנואלה גירי מייצג את הרמן גרינג, ג'וזפה גיבולה מייצג את יוזף גבלס, תאגיד הכרובית מייצג את היונקרים הפרוסים, גורל העיר מקבילה לאנשלוס של אוסטריה וכן הלאה. פרט לכך, כל סצנה במחזה מבוססת על אירוע אמיתי, לדוגמה, שריפת המחסן מייצגת את שריפת הרייכסטאג ושערוריית הסיוע למספנות מייצגת את הסיוע שהעניקה ממשלת רפובליקת ויימאר לאחוזות שפשטו את הרגל בפרוסיה המזרחית. המחזה דומה במידה מסוימת לסרט הדיקטטור הגדול (1940), שאף הוא פרודיה אבסורדית על היטלר בכיכובו ובבימויו של צ'ארלי צ'פלין.
מבחינת הסגנון הדרמטי, המחזה כתוב בהתאם לכללי התיאטרון האפי שהתווה ברכט. הוא נפתח בפרולוג שנכתב בצורת הוראות בימוי ומיועד לתאר בפני הקהל את הדמויות העיקריות ולהסביר את עיקרי עלילת המחזה, ובכך לאפשר לקהל מיקוד מרבי במסר, במקום להיוותר במתח לאפיזודה הבאה שעומדת להתרחש. בפרולוג כל אחד מהגיבורים הראשיים יוצא אל לפני המסך בכל פעם שקוראים בשמו ומתארים מיהו. המחזה גם מרבה להשתמש בהתייחסויות ובציטטות ממחזותיו של שייקספיר וסופרים נוספים על מנת להעביר מסרים דידקטיים. כדי להדגיש את דרכו המרושעת בדרך אל השלטון, אוי מושווה לריצ'רד השלישי

ומקבת' בפרולוג המבוא ובתמונה טו, בה נגלית אליו רוח רפאים של קורבנו בדומה למה שקורה לריצ'רד ולמקבת';

מיומנותו הרטורית והכריזמה של היטלר מוצגים במחזה כשאוי מקבל שיעורי הופעה בפני קהל משחקן שגם קורא איתו את נאומו המפורסם של מרקוס אנטוניוס מתוך המחזה יוליוס קיסר.
הפקות

דמותו של ארתורו אוי גולמה בידי כמה שחקנים בעלי שם, בכללם אל פצ'ינו, דאריל לואו, לאונרד רוסיטר, אנתוני שר, ניקול ויליאמסון, גריף רייס דייוויס ופיטר פאלק, סיימון קאלו, דן בפרשנות שלו למחזה באוטוביוגרפיה שלו, "להיות שחקן".
הפקה גרמנית מפורסמת של המחזה, בבימויו של היינר מילר, הציגה ברפרטואר של הברלינר אנסמבל בברלין מאז יוני 1995, עם מרטין ווטקה (Wuttke) בתפקיד הראשי.
השפעת המחזה

שורות מהמחזה מצוטטות בסיום סרט הדרמה המלחמתי "צלב הברזל" משנת 1977, בבימויו של סם פקינפה:
" Do not rejoice in his defeat, you men. For though the world has stood up and stopped the bastard, the bitch that bore him is in heat again. "
אריק, הדמות הבדויה מתוך סדרת הטלוויזיה "להיות אנושי" (Being Human), בערוץ 3-BBC מצטט מתוך פסקת הסיום של המונולוג באפילוג המחזה:
"אז תלמדו לראות, לא להביט;
דמויות

דוגסבורו – פאול פון הינדנבורג
ארתורו אוי – אדולף היטלר
גירי – הרמן גרינג
רומא – ארנסט רהם
גיבולה – יוזף גבלס
דולפיט – אנגלברט דולפוס
מנהלי תאגיד הכרובית – יונקרים, אחד מהם, קלארק – פרנץ פון פאפן.
גנגסטרים – פשיסטים
פיש – מרינוס ואן דר לובה
המקומות והאירועים השונים המוזכרים במחזה

שיקגו – גרמניה
קיקרו – אוסטריה
שערוריית הסיוע למספנות – הסיוע שהעניקה ממשלת רפובליקת ויימאר לאחוזות שפשטו את הרגל בפרוסיה המזרחית.
תרגומים לעברית

ברטולט ברכט, ארתורו אוי; עברית: דוד אבידן, רמת-גן: מרכז ישראלי לדרמה, ליד "בית צבי"-בית הספר לאמנות הבמה והקולנוע, 1984
ברטולט ברכט, עלייתו הנמנעת של ארתורו אוי, עברית: אברהם עוז, רמת-גן: בית צבי - בית הספר לאמנויות הבמה, 1998